Diari Oficial de la Generalitat Valenciana


Sumari del DOGV 6619, del 29-09-2011 (2011/9797)

Aprovació definitiva de la modificació puntual número 1 del Pla General d'Ordenació Urbana.
-------------------------------------------------------------------------------------------

### Dades del document

Número de DOGV
:   6619

Data del DOGV
:   29-09-2011

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2011/9797


Data del document
:   26-09-2011

Organisme emissor
:   Ajuntament de Cofrentes

Tipus de document
:   Anunci

Descriptors 

:   * Cofrentes
    * pla d'urbanisme
    * administració local

Aprovació definitiva de la modificació puntual número 1 del Pla General d'Ordenació Urbana. [2011/9797]
En compliment del que disposa l'article 104 de la Llei Urbanística Valenciana i 326 del Reglament d'Ordenació i Gestió Territorial i Urbanística, es fa públic l'acord del Ple de l'Ajuntament, celebrat en sessió de data 29 d'agost de 2011, pel qual es va aprovar el projecte de modificació puntual número 1 del Pla General d'Ordenació Urbana de Cofrentes, així com els documents amb eficàcia normativa que acompanyen a aquesta modificació.
Acord del Ple
«Acord d'aprovació definitiva de la modificació de l'ordenació detallada número 1 del Pla General d'Ordenació Urbana de Cofrentes.
Antecedents:
Primer. El municipi de Cofrentes compta amb Pla General d'Ordenació Urbana aprovat per la Comissió Territorial d'Urbanisme en sessió celebrada el dia 16 d'abril de 2003.
Segon. L'Ajuntament de Cofrentes, conscient de la greu situació econòmica actual, busca una solució als problemes d'accés a un habitatge digne en el seu municipi, per la qual cosa es va plantejar la possibilitat de dotar al municipi d'habitatges protegits per a la seua posterior venda. En l'actualitat, l'Ajuntament no disposa de solars adequats per a aquest tipus de construccions, per la qual cosa s'ha optat per generar-los per mitjà d'una modificació de l'ordenació detallada del planejament urbanístic vigent. D'aquesta manera, per a obtindre sòl destinat a habitatge, es va plantejar modificar la qualificació d'una parcel·la, que segons el planejament vigent és dotacional pertanyent a la xarxa secundària per a destinar-la a la construcció d'habitatges.
De l'estudi del nucli urbà es va deduir que la zona òptima per a aquest tipus de construccions és la zona d'Edificació Oberta (EDA), tant per l'edificabilitat que es permet com pel tipus d'edificis que ja s'han construït en la zona. Aquestes característiques són adequades per a un edifici d'habitatge protegit i per tant fan viable la requalificació.
La zona dotacional adequada per al canvi de qualificació és l'ocupada pel frontó (SRD-2). Per a no perdre l'espai per a la pràctica de l'esport es va plantejar, addicionalment, construir un nou frontó en la zona esportiva de xarxa primària (PRD-1) en la part sud del nucli urbà. En qualsevol cas no resulta necessària la demolició d'aquesta infraestructura fins que es concloga una determinació sobre la nova edificació d'habitatges i es fixen els terminis per a la construcció. Tampoc fa falta modificar la qualificació urbanística del nou emplaçament del frontó, perquè aquest s'emplaçarà en sòl que ja és dotacional esportiu (PRD-1).
Tercer. L'Ajuntament de Cofrentes va encarregar a l'equip redactor format per Enrique E. Argente Solís, arquitecte, i per Juan B. Solís Paredes, enginyer de camins, canals i ports, la redacció de l'instrument de planejament i dels documents complementaris necessaris que permeten dur a terme la modificació que es pretén. L'equip tècnic redactor va fer entrega del projecte de modificació puntual número 1 del Pla General d'Ordenació Urbana de Cofrentes, per a procedir a la seua aprovació inicial.
De la proposta presentada per l'equip redactor es desprén que l'àmbit territorial objecte de la modificació de planejament comprén els terrenys del nucli urbà de Cofrentes on s'ubica la piscina pública i el frontó, i l'entorn pròxim a aquests equipaments.
La classificació i qualificació que predomina és la de sòl urbà, Edificació Oberta (EDA) d'acord amb la documentació continguda en el vigent Pla General d'Ordenació Urbana de Cofrentes. En molt xicoteta mesura s'afecta el sòl urbà qualificat com a habitatges aïllats (AIS) i a l'ordenació detallada d'un espai lliure d'edificació pertanyent al sector SUZR-1.
La modificació es redacta per a dotar al municipi de parcel·les vinculades principalment a la construcció d'habitatge protegit. Encara que es va estudiar la possibilitat de mantindre la qualificació de la parcel·la com dotacional i destinar l'ús a habitatge protegit en règim de lloguer s'ha desestimat aquesta opció en la proposta presentada. S'opta per realitzar un canvi de qualificació perquè es prefereix deixar obert el futur del solar a un estudi posterior i no condicionar directament el destí de la parcel·la. A posteriori de l'aprovació de la modificació de planejament s'han de poder plantejar diverses possibilitats, com el lloguer, el lloguer amb opció a compra o directament la venda dels habitatges; així mateix es podrà plantejar l'execució per fases i ordenar lliurement l'edificació en la parcel·la.
Per a obtindre el fi proposat es modifica la qualificació d'una parcel·la municipal ocupada actualment pel frontó i qualificada segons el planejament com SRD-2. Es proposa desplaçar el frontó a la zona esportiva situada al sud del nucli urbà qualificada actualment com PRD-1.
L'increment d'edificabilitat generat per la modificació, així com la supressió d'un terreny dotacional, requereix la justificació del compliment dels estàndards fixats per la legislació urbanística vigent, fet que s'ha dut a terme satisfactòriament en la proposta presentada. La modificació afecta fonamentalment la planimetria del Pla General. Pel que fa a l'ordenació detallada s'utilitza com a pla base el pla OP-1.2 amb el títol «Ordenació Detallada Població de Cofrentes» del Pla General vigent, que resulta modificat.
Pel que fa a la normativa resulta d'aplicació les normes urbanístiques del Pla General de Cofrentes publicades en el Butlletí Oficial de la Província de València el 24 de juny de 2003. En la parcel·la per a la construcció d'habitatges s'utilitzaran les normes que es defineixen per a la Zona d'Edificació Oberta (EDA) i es considera el coeficient d'edificabilitat net màxim de 4,0 m² sostre/m² sòl.
Quart. Els serveis tècnics i jurídics d'aquesta corporació van informar sobre la seua conformitat amb l'ordenament jurídic i urbanístic vigent, i van proposar la seua aprovació inicial. Aquests informes obren en l'expedient.
Cinqué. El Ple de l'Ajuntament de data 28 de juny de 2011 va acordar aprovar inicialment el projecte de modificació puntual número 1 del Pla General d'Ordenació Urbana de Cofrentes, a l'efecte de la seua exposició al públic. D'aquesta manera es va sotmetre la proposta modificativa al tràmit d'informació pública per mitjà d'anunci que es va publicar en el Diari Oficial de la Comunitat Valenciana, en data 5 de juliol de 2011, en el tauler d'anuncis d'aquest Ajuntament i en el diari Levante-EMV de data 1 de juliol de 2011. A disposició de qualsevol interessat es va posar l'expedient administratiu tramitat a aquest efecte perquè poguera ser examinat en les dependències municipals, durant el període d'un mes, i presentar les al·legacions que considerara pertinents.
Sisé. Transcorregut el termini d'informació pública, no s'ha presentat cap al·legació, per la qual cosa procedeix l'aprovació de l'esmentada proposta de modificació del Pla General, sense modificacions, com a modificació puntual número 1 del Pla General d'Ordenació Urbana de Cofrentes.
Fonaments de dret
Primer. Es donen per reproduïts els continguts en els antecedents i en els informes dels servicis municipals que obren en l'expedient per considerar-los ajustats a dret.
Segon. La modificació del Pla General d'Ordenació Urbana té la seua cobertura normativa en els preceptes següents:
A) Articles 91, 94 en relació amb l'article 83 de la LUV i 223 del ROGTU sobre la modificació del Pla i procediment que s'ha de seguir.
B) Article 81 de la LUV, respecte de la promoció i iniciativa de la modificació.
C) Articles 37, 57 i 60 de la LUV i 120, 121.3, 125, 223.5 i 273.3 del ROGTU, respecte de l'afecció de l'ordenació detallada i no estructural del pla i delimitació d'una unitat d'execució.
D) L'oportunitat dels reajustaments proposats queda plenament justificada en el projecte.
E) En aplicació dels articles 104 i 106 de la LUV, 328 i 586 del ROGTU, procedeix la remissió del projecte de modificació a la Conselleria competent en urbanisme, així com la publicació de l'acord d'aprovació definitiva i el contingut de les normes urbanístiques en el Butlletí Oficial de la Província de València. Així mateix, en aplicació del que disposa l'article 326 del ROGTU procedeix també la seua publicació en el Diari Oficial de la Comunitat Valenciana.
El Ple, per 4 vots a favor (PP) i 3 abstencions (AICO), la qual cosa representa la majoria absoluta del número legal de membres de la corporació, acorda:
Primer. Aprovar, sense modificacions, la proposta modificativa, com a modificació puntual número 1 del Pla General d'Ordenació Urbana de Cofrentes.
Segon. Remetre una còpia de la modificació puntual número 1 del Pla General d'Ordenació Urbana de Cofrentes a la Conselleria competent en urbanisme als efectes que legalment procedisquen.
Tercer. Publicar aquest acord en els butlletins oficials que legalment procedisquen, junt amb les normes urbanístiques aprovades, així com altres documents amb eficàcia normativa.»
Contra l'acord transcrit, que posa fi a la via administrativa, es pot interposar un recurs contenciós administratiu, davant de la Sala Contenciosa Administrativa del Tribunal Superior de Justícia de València, en el termini de dos mesos a comptar des de l'endemà de la publicació d'aquest anunci, de conformitat amb l'article 46 de la Llei 29/1998, de 13 de juliol, de la Jurisdicció Contenciosa Administrativa.
Tot això sense perjudici que puga exercitar qualsevol altre recurs que estime pertinent.
Normes urbanístiques
S'apliquen les normes urbanístiques del Pla General de Cofrentes publicades en el Butlletí Oficial de la Província de València el 24 de juny de 2003.
En la parcel·la per a la construcció d'habitatge protegit s'utilitzaran les normes que es defineixen per a la Zona d'Edificació Oberta (EDA), i es considera el coeficient d'edificabilitat net màxim de 4,0 m² sostre/ m² sòl.
Plànols
La present modificació afecta el pla OP-1.2, de títol «Ordenació detallada població de Cofrentes» del Pla General vigent, que resulta modificat en l'àmbit d'aquesta modificació, pel pla 3.01, de títol «Pla d'ordenació. Ordenació detallada», que s'adjunta com a annex.Cofrentes, 26 de setembre 2011.- L'alcalde: Raúl Mateo Ángel Balufo.